Blacula

Blacula, 1972ko William Crain estatubatuar zinema zuzendariak zuzendutako beldurrezko film bat da. William Marshall, Vonetta McGee, Denise Nicholas, Gordon Pinsent, Charles Macaulay eta Thalmus Rasulala aktoreek antzeztu zuten.

1970eko hamarkadan modan egondako Blaxploitation generoaren film arrakastatsuenetakoa izan zen.

Scream Blacula Scream (1973, "Oihu Egin Blacula Oihu Egin") jarraipena izan zuen.

Argumentua 

1780, Transilvania. Mamuwalde (William Marshall) afrikar printzea Drakula (Charles Macaulay) kondearengana esklaboen trafikoaren aurkako borrokan lagundu diezaion eskatzera joan da. Argi dagoenez, europar aristokrata afrikarraz trufatu eta bere lotsagabekeriaz zigortzeko Blacula izeneko banpiroan bilakatuko du.

1972, Los Angeles hiria. Bobby McCoy (Ted Harris) eta Billy Schaffer (Rick Metzler) dekorazio negozio bateko jabe homosexualek europar gaztelu bateko altzari eta objektuak beren dendara ekartzea erabaki dute. Objektu horien artean Blacularen hilkutxa dago. Blaculak bi dekoratzaileak banpirizatu eta hirian barna erailketak burutzen hasiko da, bere banpiro izateaz ohartzen den edonor akatuz.

Aktoreak 
 William Marshall: Mamuwalde printzea / Blacula
 Denise Nicholas: Michelle Williams
 Vonetta McGee:Tina Williams / Luva
 Gordon Pinsent: Jack Peters tenientea
 Thalmus Rasulala: Gordon Thomas doktorea
 Emily Yancy: Nancy
 Lance Taylor Sr.: Swenson
 Logan Field: Barnes sarjentua
 Ted Harris: Bobby McCoy
 Rick Metzler: Billy Schaffer
 Ketty Lester: Juanita Jones / Taxiko neska
 Charles Macaulay: Drakula kondea
 Ji-Tu Cumbuka: Skillet
 Elisha Cook, Jr.: Sam
 Eric Brotherson: Estatuaren agentea
 The Hues Corporation: Beren buruak antzeztuz
 Rick Hochman: Hoch gaztea

Kanpo estekak 
 IMDBko fitxa irakurgai 

Blaxploitation filmak
Ameriketako Estatu Batuetako filmak
Banpiroei buruzko filmak
Drakulari buruzko filmak
Haragitzean oinarritutako filmak
Los Angelesen girotutako filmak
Transilvanian girotutako filmak
1970eko hamarkadan girotutako filmak
1780ko hamarkadan girotutako filmak
1972ko filmak